بانگسامورو

بانگسامورو (انگریزی: Bangsamoro) فلپائن دے ماتحت مجموعا الجزائر مینڈاناؤ وچ واقع اک خود مختار علاقا اے، جو مسلم علاقےآں اُتے مشتمل اے۔ بانگسامورو، باضابطا طور تے مسلم مینڈاناؤ دے خود مختار علاقے دی جگہ لے کے BARMM نوں اوہدے بنیادی قانون، Bangsamoro Organic Law دی توثیق دے ناݪ تشکیل دِتا گیا سی جو 21 جنوری تے 6 فروری 2019 نوں مغربی منڈاناؤ وچ قانونی طور تے پابند رائے شماری توں بعد ہویا۔ بانگسامورو دا قیام فلپائنی حکومت تے کئی خود مختار گروپاں دے درمیان کئی سالاں توں جاری امن مذاکرات دا نتیجا سی۔ خاص طور تے مورو اسلامی محاذ آزادی، جیہنے اے آر ایم ایم دی توثیق نوں مسترد کر دتا تے اک ایہجا خِطا بݨاؤݨ دا مطالبا کیتا جیہدے وچ مزید اختیارات قومی حکومت کوݪوں منتقل ہوݨ۔ 2014 وچ قومی حکومت تے مورو اسلامی محاذ آزادی دے درمیان بانگسامورو اُتے جامع معاہدے دے نام توں جاݨیا جاݨ واݪا اک فریم ورک معاہدا طے پایا سی۔ بعض دفعات اُتے مسلسل گل بات تے بحث توں بعد فلپائن دی کانگریس نے خِطے لئی اک بنیادی قانون بݨایا تے ایہدی توثیق کیتی۔ اس بل اُتے 26 جولائی 2018 نوں دستخط ہوئے۔ ناں بانگسامورو پراݨے مالائی لفظ bangsa ("نسل" یا "قوم") تے مورو (مینڈاناؤ دے مختلف مسلم نسلی گروہاں واسطے اجتماعی اصطلاح، "Moor") توں ماخوذ اے۔ ہور دیکھو مینڈاناؤ مسلم مینڈاناؤ خودمختار علاقہ سولو سلطنت ماگوئنڈاناو سلطنت